Diari Oficial de la Generalitat Valenciana


Sumari del DOGV 1803, del 12-06-1992 (1992/825117)

RESOLUCIÓ de 4 de febrer de 1992, del Conseller d'Obres Públiques, Urbanisme i Transports, per la qual s'aprova definitivament la modificació puntual núm. 27 del Pla General d'Ordenació Urbana del municipi de Torrevieja.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1803

Data del DOGV
:   12-06-1992

Secció del DOGV
:   ALTRES DISPOSICIONS

Número del document
:   1992/825117


Data del document
:   04-02-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 4 de febrer de 1992, del Conseller d'Obres Públiques, Urbanisme i Transports, per la qual s'aprova definitivament la modificació puntual núm. 27 del Pla General d'Ordenació Urbana del municipi de Torrevieja.  
Vist l?expedient relatiu a la modificació puntual núm. 27 del Pla General d'Ordenació Urbana a la zona Punta Prima.  
Antecedents de fet  
Primer  
L'Ajuntament, en la sessió plenària de 30 de novembre de 1990, va acordar-ne l'aprovació provisional, després de complir els tràmits d'aprovació inicial i d'exposició pública mitjançant anuncis apareguts en el Butlletí Oficial de la Província i en un dels diaris de major difusió Provincial.  
Segon  
La documentació està integrada per memòria informativa i justificativa. plànols d'informació i ordenació.  
Tercer  
E objecte d'aquest expedient és la resolució de la situació irregular de dos enclavaments de sòl situats al Límit dels termes municipals de Torrevieja i Orihuela, que actualment manquen de classificació, malgrat estar consolidats i amb tots els serveis, i se'n proposa la qualificació d'urbans.  
Quart  
La comissió territorial urbanisme, en la sessió de 10 d'abril de 1991, va acordar la suspensió de la tramitació fins que s'aportés justificació relativa al sistema de gestió de l'anomenada parcel·la 1, amb la delimitació d'una unitat d'execució, i l'ajust de les seues determinacions a les disposicions de la Llei 8/90, sobre reforma del règim urbanístic i valoracions del sòl.  
Consideracions Tècnico-jurídiques  
Primera  
La tramitació que s'ha seguit s'estima correcta i s'ajusta al que disposa l'article 41 de la Llei del Sòl, per remissió del 49.1 del mateix cos legal.  
Segona  
La documentació s'estima completa en virtut de l'article 49.1 de la Llei del Sòl i dels articles 37 i següents del Reglament de Planejament.  
Tercera  
S'ha donat compliment al tràmit previst en l'article 15 del reglament dels òrgans urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana, que aprova el reglament dels òrgans urbanístics de la Generalitat Valenciana, i és favorable l'informe amés per la Comissió Territorial d'Urbanisme.  
Quarta  
La proposta és tècnicament admissible, ja que preveu els majors espais Lliures que requereix l'augment de la densitat de població que implica la modificació.  
Vistos els preceptes esmentats i la resta de disposicions de general aplicació, i fent ús de les competències que m'atribueix l'article 3.2 del reglament dels òrgans urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana, resolc:  
Aprovar definitivament la modificació puntual núm. 27 del pla general d'ordenació urbana del municipi de Torrevieja.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 4 de febrer de 1992. - El Conseller d' Obres Públiques, Urbanisme i Transports: Eugenio Burriel de Orueta.